ที่ 1: สรุปข้อมูลของบริษัทฯ

บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน) เดิมชื่อบริษัท อ่าวขามไทย จำกัด
ได้ก่อตั้งและจดทะเบียนเป็นบริษัทจำกัดเมื่อปี 2521 เพื่อประกอบกิจการเหมืองแร่ในทะเล
ซึ่งในปัจจุบันบริษัทฯ ได้หยุดการทำเหมืองแล้ว
เนื่องจากในปัจจุบันรัฐบาลสนับสนุนการท่องเที่ยวเป็นหลัก
ซึ่งสามารถหารายได้เข้าประเทศได้มากกว่าการทำเหมืองแร่ในทะเล
ดังนั้นในระหว่างนั้นผู้บริหารได้หาแนวทางเพิ่มรายได้ให้กับบริษัทฯ
โดยการทำธุรกิจหินอุตสาหกรรมเพื่อการก่อสร้างเป็นอุตสาหกรรมที่มีศักยภาพในการขยายตัว บริษัทฯ
จึงได้จ้างบริษัทที่ปรึกษาทำการสำรวจปริมาณหิน
และความเป็นไปได้ในการทำธุรกิจหินอุตสาหกรรมเพื่อการก่อสร้าง
ซึ่งผลการศึกษาปรากฏว่ามีความเป็นไปได้ในการลงทุน
จึงได้ขออนุมัติจากกรมทรัพยากรธรณีเพื่อเพิ่มชนิดหินอุตสาหกรรมเพื่อการก่อสร้าง
และได้รับอนุมัติในเวลาต่อมา บริษัทฯ
จึงได้ทำสัญญาเช่าช่วงประทานบัตรเหมืองหินต่อจากบริษัทแห่งหนึ่งรวม 2 แปลง เนื้อที่ประมาณ 294
ไร่ บริเวณอำเภอมวกเหล็ก จังหวัดสระบุรี และก่อสร้างโรงโม่หิน
และเริ่มการผลิตในเดือนธันวาคม 2540
ต่อมาในปัจจุบันได้ทำการหยุดผลิตชั่วคราวเนื่องจากใบอนุญาตเข้าทำประโยชน์ในเขตพื้นที่ป่าสงวนแห่งชาติของบริษัท
สยามหินประดับ จำกัด ที่บริษัทฯ
เช่าเพื่อดำเนินการทำเหมืองหินอุตสาหกรรมได้หมดซึ่งขณะนี้อยู่ในระหว่างการต่อใบอนุญาตฯ
จากกรมป่าไม้ ซึ่งอนุญาตให้เข้าทำประโยชน์ได้คราวละ 10 ปี ขณะนี้รายงานผลกระทบสิ่งแวดล้อม
(EIA) อยู่ในระหว่างการพิจารณาของคณะกรรมการสิ่งแวดล้อมแห่งชาติ

ในปี 2547 บริษัทฯ ได้ขยายธุรกิจเพิ่มขึ้น ซึ่งเป็นธุรกิจหลักที่เกี่ยวข้องกับพลังงาน โดยบริษัทฯ
ได้ดำเนินการค้าน้ำมันสำเร็จรูป โดยเป็นผู้ค้าน้ำมัน (Jobbers) ตามมาตรา 10 แห่ง พ.ร.บ.
การค้าน้ำมันเชื้อเพลิง พ.ศ. 2545 ที่จำหน่ายน้ำมันเบนซินออกเทน 91 เบนซินออกเทน 95
และดีเซลหมุนเร็ว โดยขายส่งให้แก่ผู้ค้าน้ำมันอิสระ (Jobbers) ภายในประเทศ
โดยผู้ค้าน้ำมันอิสระจะขายน้ำมันสำเร็จรูปให้กับสถานีบริการน้ำมันอีกทอดหนึ่ง ตามมาตรา 10
บริษัทฯ สามารถค้าน้ำมันได้ไม่เกิน 120 ล้านลิตรต่อปี นอกจากนี้ในช่วงกลางปี 2549 บริษัทฯ
เริ่มค้าน้ำมันไบโอดีเซลซึ่งเป็นผลิตภัณฑ์ที่ได้จากผลผลิตการเกษตร

ในอนาคตบริษัทฯ มีแผนระยะกลางที่จะขออนุญาตเป็นผู้ค้าน้ำมันต่อกระทรวงพาณิชย์ ตามมาตรา 7
แห่ง พรบ.การค้าน้ำมันเชื้อเพลิง พ.ศ. 2545 ซึ่งสามารถค้าน้ำมันได้มากกว่า 120 ล้านลิตรต่อปี
ทั้งนี้ บริษัทฯ
จะเพิ่มธุรกิจจากการค้าขายภายในประเทศโดยมีแผนที่จะติดต่อซื้อขายน้ำมันสำเร็จรูปจากต่างประเทศผ่านผู้ค้ารายใหญ่โดยนำเข้ามาเก็บในคลังน้ำมันภายในประเทศซึ่งบริษัทฯ
จะดำเนินการเช่าคลังน้ำมันและท่าเรือ
เพื่อใช้กับธุรกิจค้าน้ำมันสำเร็จรูปที่จะนำเข้ามาจำหน่ายในประเทศเก็บไว้เพื่อจำหน่ายกับลูกค้ารายใหญ่ภายในประเทศต่อไป
นอกจากนี้แล้วบริษัทฯมีแผนที่จะนำน้ำมัน สำเร็จรูปขายให้ประเทศเพื่อนบ้านใกล้เคียง ได้แก่ ลาว
เขมร ต่อไปด้วย

ธุรกิจน้ำมันเครื่องเป็นธุรกิจต่อเนื่องจากน้ำมันเพลิงและลูกค้ารายย่อยเป็นลูกค้ากลุ่มเดียวกัน ดังนั้น
เมื่อทำธุรกิจน้ำมันเชื้อเพลิงแล้วจึงเห็นควรที่จะทำธุรกิจน้ำมันเครื่องในเดือนกรกฎาคม 2548
บริษัทฯ ได้ทำการซื้อทรัพย์สินของ บริษัท เอเพ็กซ์ออยล์ จำกัด
ซึ่งเป็นบริษัทที่ดำเนินธุรกิจในการผลิตและจำหน่ายผลิตภัณฑ์น้ำมันหล่อลื่นที่ใช้ในเครื่องยนต์และเครื่องจักรกลทั้งนี้เพื่อขยายฐาน
และสร้างความแข็งแกร่งในธุรกิจพลังงาน ซึ่งเป็นธุรกิจหลักของบริษัทฯ ได้เช่าที่ดินเนื้อที่ 3,320
ตารางวาพร้อมอาคารสิ่งปลูกสร้าง ตั้งอยู่เลขที่ 33 หมู่ 5 ถนนสุขสวัสดิ์ ตำบลบางครุ
อำเภอพระประแดง จังหวัดสมุทรปราการ เพื่อใช้ประกอบการผลิตน้ำมันเครื่อง
และผลิตภัณฑ์ที่ต่อเนื่องกัน ต่อมาเมื่อวันที่ 1 ธันวาคม 2549 บริษัทฯ
ได้ขายทรัพย์สินทั้งหมดคืนให้แก่บริษัท เอเพ็กซ์ออยล์ จำกัด
เนื่องจากต้นทุนวัตถุดิบที่ใช้ในการผลิตสูงขึ้น และในอนาคตไม่สามารถทำกำไรให้กับบริษัทฯได้

ได้ขายทรัพย์สินทั้งหมดให้แก่บริษัท เอเพ็กซ์ออยล์ จำกัด เนื่องจากต้นทุนวัตถุดิบที่ใช้ในการผลิตสูงขึ้น
และในอนาคตไม่สามารถทำกำไรให้กำบริษัทฯได้